Mis – Undertand : ગેરસમજણ | Sarjak\nગેરહાજર, ગેરવર્તણૂક, ગેરશિસ્ત, ગેરવ્યાજબી પણ આ ગેરસમજણ\nના ના… આ કોઈ ગાડીની ગેર(ગીઅર) નથી. જનરલી ગેરહાજર એટલે જે હાજર ન હોય તે. તો તેવી જ રીતે શું ગેરસમજણ એટલે સમજણ ન હોય તેવું સમજવું\nજયારે સ્ટેટીસ્ટીક્સ (આંકડાશાસ્ત્ર) ભણતા ત્યારે એટલું ભાન ન હતું કે આવા ઈક્વેશન જીંદગીમાં પણ સોલ્વ કરવા પડશે.\nજનરલી આમ જ બનતું હોય છે. કે એ,બી અને સી. એ એ બી ને કઈક કહ્યું, બી એ કઈક સમજ્યું અને સી એ કઈક સાંભળ્યું. અને પછી ગેરસમજણ. ક્યારેક આનાથી ઉલ્ટું બને એ એ બી ને કઈ કહ્યું જ ન હોય, તેમ છતાં સી કઈક જુદુ જ સમજી બેસે. અને વળી ગેરસમજણ. ઘણી વખત એમ પણ બનતું હોય છે કે કઈ ન કહેવા કે ન સાંભળવા છતાં, લોકો તેની સમજણ મુજબ સમજી લે અને જે તે વ્યક્તિ માટે આજીવન ગેરસમજણ ઉભી કરી પણ લે. હવે આ એ,બી અને સી મા તમામ ઘરના સભ્યો, સંબંધો, મિત્રો, સહકર્મચારીઓનો સમાવેશ થઈ જાય.\nઆપણે ઘણી ફિલ્મોમાં પતિ-પત્ની, સાસુ વચ્ચે ઉભી થતી ગેરસમજણો જોઈએ છીએ. તો ક્યારેક હીરો કે હિરોઈન વચ્ચે એટલે લવ ટ્રાઈંગ્લ પણ જોઈએ જ છીએ. સૌથી બેસ્ટ ગેરસમજણ નું ઉદાહરણ આપતી ફિલ્મ એટલે “આપ કી કસમ” . ખરેખર ગેરસમજણના મુદ્દા પર બનેલી સ્પષ્ટ અને સચોટ ફિલ્મ છે.\nઆવા ઘણા કિસ્સાઓમાં બનતું હોય છે. એક તો સાંભળેલી વાત સાચી માનવી કે સમજવી ડેન્જર રિસ્ક છે. અને બીજું કે કોઈએ કહેલું કે તેણે સમજ્યું હોય, તેવું જ આપણે પણ કહેવું, સમજવું કે અનુભવવું પણ એટલું જ જોખમી બની જાય. કોઈએ કહેલા શબ્દોના આપણે આપણી રીતે કાઢેલ કે ઓળખેલ માપદંડ પણ ક્યારેક આપણને જ દ્વિધામાં મૂકી દે છે. ઘણી વખત જોયેલું ને સાંભળેલું પણ સાચું હોતું નથી, જે ક્યારેક માત્ર આપણો વહેમ જ સાબિત થાય છે.\nપહેલા તો એ કે આ ગેરસમજણ નામનું તત્વ ઉદભવે જ શું કામ જો આપણા રિસર્ચમાં એટલે કે સમજણમાં કંઈ કચાશ હોય તો… એટલે કે કાં તો આપણા મન-મગજમાં સાચું સાંભળવાની શક્તિનો અભાવ હોય, કાં સમજણશક્તિનો અભાવ હોય અને કાં તો સામેવાળાના\nસંબંધો લાગણી અને વિશ્વાસ પર કાયમ છે. પણ જયારે આપણે મગજથી વિચારીએ ત્યારે અચાનક જ સમજણ અને વધુ પડતા ડહાપણની બારીઓ ખુલી જાય અંતે મન હારી જાય ને મગજ જીતી જાય. ભાષાના ભાવવહી શબ્દો, આંકડાના ઇક્વેશન અને લોજીક જીતી જાય.\nએવું માની લઈએ કે દરેકના વિચારો જુદા હોવાના. જરૂરી નથી કે આપણે જે બોલીએ, જેવું બોલીએ તેવું જ અને તે જ સામેની વ્યક્તિ પણ સમજે .પછી એ સાચું કે ખોટું અને ઉભી થાય ગેરસમજણ.\nઆમ જોઈએ તો થોડા ઘણા અંશે આ ટેલીવિઝન અને ફિલ્મોનો પ્રભાવ છે. ટેલિવિઝનમાં આજકાલ દરેક ધારાવાહિક શ્રેણીઓમાં એક તો પાત્ર વેમ્પ એટલે કે ગેરસમજણ ઉભું કરનારું જોવા મળે જ છે આમ તેની અસર આપણા મન અને મગજ પર કોઈના માટે ખાસ કરીને આપણા નીજી જીવનમાં વિશ્વાસ કે લાગણીના બદલે વહેમ, શંકા, અવિશ્વાસ જેવા તત્વો જન્મ લેતા થઈ જાય છે. અને પરિણામ સ્વરૂપ કોઈ પણ સામાન્ય બાબત કે સંબંધમાં આપણે ગેરસમજણ ઉભી થતા જોઈએ જ છીએ.\nઆ સાથે ખાસ કરીને સોશ્યલ મીડિયાને લીધે પણ બહુ બધી ગેરસમજણો ઉભી થાય છે. સતત ચાલતા ચેટ અને કન્વરઝેશનમાં આપણે કહીએ કઈક અને સમજાય જાય કઈક. એમાં પણ યોગ્ય મુદ્દા કે પ્રશ્નનો જવાબ યોગ્ય સમયે ન મળે તો નક્કામી ગેરસમજણ ઉભી થાય.\nહવે તો વાતે વાતમાં ગેરસમજણો ઉભી થતી આપણે અવાર નવાર ફેઈસ કરીએ છીએ. ફોન કદાચ રીસીવ ન થઈ શક્યો હોય તો પણ ફોન કરનાર પહેલા તો એક સમયે એવું જ વિચારી લે કે ગેરસમજણ ઉભી કરી લે કે આપણો નંબર જોઇને જ ઉપડતા નહિ હોય, અને જો એક બે વખત સિલસિલો જો ચાલુ રહે, એટલે કે ફોન કરવો પણ ભૂલી જવાય, તો તો પછી નક્કી ગેરસમજણ ઉભી થવાની શક્યતા વધી જાય.\nએટલે ફોનથી થતી ગેરસમજણ, ચેટથી થતી ગેરસમજણ. પ્રસંગોપાત ગેરહાજરીથી થતી ગેરસમજણ. ક્યારેક એવું લાગે કે સામેની વ્યક્તિને આપણાંથી થતી ગેરસમજણો દુર કરવાનો કોઈ ઉપાય ખરો પણ તેની પહેલા તો આપણને ખુદને તો ખબર હોવી જોઈએ ને કે લાગણીઓ અને સંબંધોની ગાડીમાં સર્વિસની જરૂર છે. પણ ગેરસમજણ ઉભી કરનાર કે ભોગવનાર બન્નેમાંથી કોઈને, ક્યારેક તો જાણ હોતી નથી અને ક્યારેક તો આ વાતને બહુ ઇઝીલી નીગ્લેટ કરી નાખે છે. પછી આ સંબંધોના તાંતણા તૂટે ત્યારે ફરી સાંધવાના નીત-નવીન પ્રયાસો થાય છે.\nખરેખર તો આપણે લાગણી અને વિશ્વાસના બારણા બંધ કરી દીધા છે. મનના દરવાજા બંધ કરી મગજની બારીઓ ખોલી નાખી છે. એટલે પહેલા મગજથી જે તે વિચારી આપણી ઈચ્છા મુજબ ગણિત ગણી અને ગેરસમજણ ઉભી કરીએ અને પછી મન પર લાવી અવિશ્વાસ ઉભો કરીએ અને છેલ્લે આપણું અને સામેની વ્યક્તિ બંનેનું દિલ દુભાવીએ.\nક્યારેક તો એમ થાય કે આપણે કેમ કોઈ વ્યક્તિ માટે એવું કેમ વિચારી નથી શકતા કે તે વ્યક્તિ આવી હોય જ નહિ, મારા માટે એ ક્યારેય એવું બોલે કે કરી જ ન શકે, મને એના પર પુરેપુરો વિશ્વાસ છે. કે એનાથી ઉલ્ટું, મારા માટે એ ક્યારેય એવું વિચારી જ ન શકે, એને મારા પર પુરેપુરો વિશ્વાસ છે. આવો વિશ્વાસ શું આજે આપણી લાગણીઓ કે સંબંધોમાંથી વિદાય લઈ ચુક્યો છે કે વિલુપ્ત થઈ ચુક્યો છે\nમને લાગે છે એવી કોઈ વ્યક્તિ નહિ હોય જે કોઈ પણ વખત ગેરસમજણનો શિકાર નહિ બની હોય. કાં તો ખુદ ગેરસમજણનો ભોગ બની હશે અને કાં તો તેમનાથી કોઈ ગેરસમજણનો ભોગ બન્યું જ હશે. હવે લાગણીઓના શબ્દકોશમાં ગેરસમજણ નામના શબ્દાર્થને પણ ટુંક સમયમાં જગ્યા મળી જ જવી જોઈએ.\nગેરસમજણ એટલે સમજણ ન હોય તેવું કે પછી સમજણનો અભાવ માત્ર\nદર વખતે આપણે જેવું સમજીએ અને વિચારીએ એવું બનતું કે હોતું નથી અને દર વખતે બીજાની દ્રષ્ટિથી ખુદનો માપદંડ પણ નીકળી શકતો નથી.\n( સંદર્ભ : વિવિધા – ઇબુકમાંથી | ક્રમાંક : ૧૪ )\nPrevious INFLUENCE : પ્રભાવ….\nNext POSITIVE OR NEGATIVE : દ્રષ્ટિ એવી સૃષ્ટિ


એન્ટરટેનમેન્ટ – 70 mm Dreams\nAugust 7, 2014 January 12, 2017 jayeshadhyaru\nએન્ટરટેનમેન્ટ કે લિયે કુછ ભી કરેગા!\nજો દિમાગને ડીપ ફ્રીજમાં મૂકવાનો વાંધો ન હોય, તો આ ફિલ્મ ટાઇમપાસ ફેમિલી વીક એન્ડ એન્ટરટેનમેન્ટ બની શકે તેવી છે.\nએવી એક સનાતન (અને વાજબી) ફરિયાદ છે કે આપણે ત્યાં બાળકોની ફિલ્મો બનતી નથી. એક્ચ્યુઅલી, આપણે ભારતીયો કરકસરિયા સ્વભાવના છીએ એટલે બાળકો માટે સ્પેશિયલી અલાયદી ફિલ્મો બનાવવાને બદલે મોટાઓની ફિલ્મો જ એવી બાલિશ બનાવીએ છીએ કે જેથી તેમાં મોટાઓની સાથોસાથ બાળકોને પણ એટલી જ મજા પડે. વન્ડર ડોગ ‘જુનિયર’ ઉર્ફ ‘એન્ટરટેનમેન્ટ’ને ચમકાવતી આ ફિલ્મ જોવા માટે બચ્ચાલોગ તો મમ્મી-પપ્પાલોગને થિયેટર સુધી ખેંચી જ લાવવાના છે, પરંતુ પેરેન્ટ્સલોગને પણ એન્જોયમેન્ટ મળી રહે એટલે ફિલ્મમાં અક્ષયકુમાર આણિ સિનિયર મંડળી પણ છે.\nહર કુત્તે કા દિન આતા હૈ\nઅખિલ લોખંડે (અક્ષય કુમાર) એક નંબરનો કડકો બાલુસ માણુસ છે, જે નાનાં મોટાં કામ કરીને ફાઇવસ્ટાર હોસ્પિટલની ખટિયા પર પડેલા એના પિતાનો ઈલાજ કરે છે. પાર્ટટાઇમમાં એ સફેદી કી ચમકાર જેવી સોપ ઓપેરાની એક્ટ્રેસ એવી સાક્ષી (તમન્ના ભાટિયા) સાથે ઈલુ ઈલુ કરે છે. પરંતુ જ્યારે લગ્નની વાત આવે છે, ત્યારે સાક્ષીના પપ્પા (મિથુન ચક્રવર્તી) આલોકનાથમાંથી અમરીશ પુરી બની જાય છે, અને કહે છે કે તારા જેવા કડકા સાથે મારી દીકરી ન પરણાવું. મારા જમાઈ બનવું હોય તો બિલ ગેટ્સ જેટલા પૈસા કમાઈને લાવ.\nત્યાં જ અક્ષય કુમારને ખબર પડે છે કે હકીકતમાં તો એ બેંગકોકના મશહુર ઝવેરી પન્નાલાલ જોહરી (દલીપ તાહિલ)નો ડીએનએ છે, એટલે કે ડેડી કી નાજાયઝ ઔલાદ છે. બરાબર એ જ વખતે પન્નાલાલ પોતાની ત્રણ હજાર કરોડની જાયદાદ એમના વફાદાર કૂતરા એન્ટરટેનમેન્ટ (જૂનિયર – ધ વન્ડર ડોગ)ના નામે કરીને આ દુનિયામાંથી કલ્ટી થઈ જાય છે. બસ, એ જાયદાદ મેળવવા માટે અક્કી બેંગકોક જઈને કુત્તાને રાસ્તામાંથી હટાવવાની કોશિશ શરૂ કરી દે છે. પરંતુ કૂતરો ડેઢ શાણો છે, એ દર વખતે બચી જાય છે.\nવળી, આ કહાનીમાં બીજો ટ્વિસ્ટ આવે છે. પન્નાલાલના બે બદમાશ કઝિન્સ કરણ (પ્રકાશ રાજ) અને અર્જુન (સોનુ સૂદ) બેંગકોકની જેલમાંથી સજા કાપીને બહાર નીકળે છે. એમનું કહેવું છે કે કઝિન હોવાને નાતે એ જાયદાદ એમને મળવી જોઇએ. એટલે અક્કી કુત્તે કે પીછે, ઔર કઝિન્સ અક્કી કે પીછે, લાસ્ટ મેં કુત્તા ઔર અક્કી દોનો કઝિન્સ કે પીછે… ટૂ મચ ફન!\nબાઉ વાઉ, દિમાગ કો સાથ મેં મત લાઓ!\nઆમ તો ટ્રેલર્સ જોઇને જ ખબર પડી જાય છે કે આ ફિલ્મ જોવા માટે દિમાગને સ્લીપિંગ મોડમાં મૂકીને જવાનું છે. કેમ કે દિમાગ લઈને સાજિદ ખાનની ફિલ્મ હમશકલ્સ જોવા ગયેલા લોકો ભારોભાર પસ્તાયેલા, જ્યારે આ ફિલ્મ તો સાજિદ ખાનની બે ફિલ્મો લખી ચૂકેલા ભાઈઓ સાજિદ-ફરહાદની છે. સાજિદ ખાનને જેમ પોતાની ફિલ્મોમાં પીજે (પૂઅર જોક્સ) ઘુસાડવાનો શોખ છે, એ જ રીતે આ સાજિદ-ફરહાદે પણ પોતાની અગાઉની ફિલ્મો (ગોલમાલ2-3, સિંઘમ, ચેન્નઈ એક્સપ્રેસ વગેરે)ની જેમ ચાર હાથે પીજે ઠપકાર્યા છે. સેમ્પલ તરીકે આ જુઓ, અક્ષયકુમારનો દોસ્તાર જુગનુ (કૃષ્ણા) વીડિયો લાઇબ્રેરી ચલાવે છે, જેનું નામ છે, ‘મેરે પાસ સિને-મા હૈ!’ અને એ બધા જ ડાયલોગ્સ ફિલ્મો અને ફિલ્મસ્ટાર્સનાં નામવાળાં જ બોલે છે. મતલબ કે ‘આઈ રજનીકાંટ બિલીવ ઈટ’, ‘એક બાર ગિરા તો ઈસકી અનુપમ ખેર નહીં!’ વગેરે.\nટેક્નિકલી જોવા જઇએ તો આ ફિલ્મ ફુવડ-સ્લેપસ્ટિક કોમેડીથી ભરપુર છે, જેમાં લગભગ કશું જ અનએક્સ્પેક્ટેડ કે શોકિંગ બનતું નથી. ફિલ્મમાં અક્ષય કુમાર કૂતરા સાથે વાતો કરે છે, કૂતરાની આંખમાંથી આંસુ નીકળી આવે છે, કૂતરા મલ્ટિપ્લેક્સમાં શોલે જોવા જાય છે, હિરોઇનનો બાપ પોતાની દીકરીને કૂતરા સાથે લગ્ન કરવાની સલાહ આપે છે, બંને વિલન વાતેવાતે ઈમોશનલ થઈ જાય છે અને આવું તો ઘણું બધું છે જેને લોજિક સાથે કશી જ લેવાદેવા નથી. ફિલ્મના ડાયલોગ્સ લખતી વખતે જોક્સ ખૂટી પડ્યા હશે, એટલે સાજિદ-ફરહાદે વર્ષો જૂના ચવાયેલા જોક્સ પણ ઠપકારી દીધા છે. અરે, જૂની હિન્દી ફિલ્મ ‘પ્યાર કિયે જા’નો મહેમૂદ-ઓમપ્રકાશવાળો સીન પણ બેઠ્ઠો મૂકી દેવાયો છે. પરંતુ આ બધાનો સરવાળો કરો, તો લગભગ અઢી કલાકની આ ફિલ્મ હસાવે છે, વચ્ચે જરા ઢીલી પણ પડે છે, પરંતુ કંટાળો તો જરાય આપતી નથી.\nએક્શન–વેક્શન કર લો જી!\nમજાની વાત એ છે કે લોકોને થિયેટર સુધી ખેંચી લાવવા માટે અહીં હીરો અક્ષયકુમાર છે, પણ સૌથી વધુ લાફ્ટર ઉઘરાવી જાય છે, કૃષ્ણા, જ્હોની લિવર, પ્રકાશરાજ અને ક્યુટ ડોગી એન્ટરટેનમેન્ટ. આ ઉપરાંત ફિલ્મમાં પોણો ડઝન જેટલા મહેમાન કલાકારો છે, જે ખાલી એકએક સીનમાં હાઉકલી કરીને જતા રહે છે. અરે હા, ફિલ્મમાં રૂડીરૂપાળી હિરોઇન તમન્ના ભાટિયા પણ છે, પરંતુ એ બિચારી કરતાં ફિલ્મમાં પેલા ડોગીના સીન વધારે છે! એક્ટિંગની બાબતમાં પણ એવું જ છે. તમન્ના કરતાં પેલો ડોગી વધારે વિવિધતાવાળાં એક્સપ્રેશન્સ આપે છે. અને નોટ ટુ ફર્ગેટ, પ્રકાશરાજ. આ માણસ ગજબ એક્ટર છે. એ જેટલી સ્વાભાવિકતાથી વિલનગીરી કરી શકે છે એટલી જ સહજતાથી લોકોને હસાવી પણ શકે છે.\nડોગી લોકોને સૂસૂ લાગે, તો એ લોકો થાંભલો શોધે. જ્યારે આપણી ફિલ્મોમાં પણ લોકોની આ જરૂરિયાતને ધ્યાનમાં રાખીને જરૂર હોય કે ન હોય, વચ્ચે વચ્ચે ગીતો મૂકવામાં આવે છે, જેથી લોકો બચ્ચાં-કચ્ચાંને લઈને બાથરૂમ યાત્રા કરી આવે. અહીં આપણા ગુજ્જુભાઈ મયૂર પુરીએ લખેલા અને બીજા ગુજ્જુભાઈઓ સચિન-જિગરે કમ્પોઝ કરેલાં ગીતો છે. આમ તો ગીતોમાં ખાસ કશો ભલીવાર નથી, પરંતુ ‘જ્હોની જ્હોની’ અને ‘વીરે દી વેડિંગ હૈ’ પોપ્યુલર થયાં છે.\nશરૂઆતમાં કહ્યું એમ આ ફિલ્મ બાળકોને મજા કરાવશે. ‘આપણે તો ખાલી ટેન્શન ફ્રી થવા માટે જ ફિલ્મો જોઈએ છીએ’ એવું કહેતાં મોટેરાંને પણ આ ફિલ્મ જોઇને આનંદ થશે. હા, વચ્ચે વચ્ચે જરાતરા બિલો ધ બેલ્ટ કહી શકાય એવી સિચ્યુએશન્સ છે, પરંતુ કમનસીબે હવે તો એ પણ ‘ફેમિલી ફિલ્મ’ની વ્યાખ્યામાં જ આવે છે. એટલે નાના ગલૂડિયા જેવી શોર્ટ એન્ડ સ્વીટ વાત એ છે કે આ ફિલ્મ માઇન્ડલેસ વીકએન્ડ એન્ટરટેનમેન્ટ છે, બચ્ચાંકચ્ચાંને લઈને જોઈ આવો.\nPrevious ચારફૂટિયા છોકરે\nNext સિંઘમ રિટર્ન્સ


પુનર્નિયમ 29 : ગુજરાતી - પવિત્ર બાઇબલ - ओઓલ્ડ ટેસ્ટામેન્ટ\nપુનર્નિયમ પ્રકરણમાં 29\nયહોવાએ હોરેબમાં ઇસ્રાએલી લોકો સાથે જે કરાર કર્યો. તેની ઉપરાંત યહોવાએ મૂસાને તેમની સાથે મોઆબમાં કરાર કરવા આજ્ઞા કરી તે કરાર આ છે.\n2 તેણે ઇસ્રાએલ પ્રજાના સર્વ લોકોને બોલાવ્યા અને કહ્યું, “તમાંરી નજર આગળ મિસર દેશમાં ફારુનને તથા તેના અધિકારીઓને તથા સમગ્ર દેશને યહોવાએ જે કર્યુ તે બધું તમે નિહાળ્યું છે;\n3 તમે જોયું કે યહોવાએ ફારુનને તેના તેના અમલદારોને અને સમગ્ર મિસર દેશને શું કર્યુ. યહોવાએ કરેલી ભયંકર મરકીઓ ચમત્કારો તથા અદભૂત પરાક્રમો તમે જોયા.\n4 પણ યહોવાએ આજ સુધી તમને એ સમજવાની બુદ્વિ કે એ જોવાની આંખ કે એ સાંભળવાને કાન આપ્યા ન હતાં.\n5 ચાળીસ વર્ષ સુધી તેમણે તમને રણમાં ચલાવ્યા, તેમ છતાં ન તો તમાંરાં શરીર પરનાં કપડાં ઘસાઈ ગયાં કે ન તો તમાંરાં પગરખાં ઘસાઈ ગયાં.\n6 જોકે તમાંરી પાસે ખોરાક કે દ્રાક્ષારસ અથવા મધ ન હતા છતાં પણ તેમણે તમાંરી જરુરિયાતો પૂરી પાડી જેથી તમને સમજણમાં આવે કે તે યહોવા છે તમાંરા દેવ.\n7 “જયારે આપણે આ જગ્યાએ આવ્યા ત્યારે હેશ્બોનનો રાજા સીહોન તથા બાશાનનો રાજા ઓગ આપણી સામે લડવા આવ્યા અને આપણે તેમનો પરાજય કર્યો.\n8 અને આપણે તેમનો દેશ કબજે કરી લીધો, અને રૂબેન વંશના, ગાદના વંશના તથા મનાશ્શાના અડધા વંશને તેણે વહેંચી આપ્યો.\n9 તેથી આ કરારની તમાંમ કલમોનું તમાંરે પાલન કરવાનું છે. જો તમે તેમ કરશો તો તમે જે કોઈ કાર્ય હાથમાં લેશો તેમાં સફળ થશો,\n10 “આજે તમે બધા વંશોના વડાઓ, આગેવાનો, ઇસ્રાએલના લોકો, તમાંરા ન્યાયાધીશો, તથા વહીવટી અધિકારીઓ-અહીં તમાંરા યહોવા દેવના સાન્નિધ્યમાં ઊભા છો.\n11 વળી તમાંરી સાથે તમાંરાં સંતાનો, પત્નીઓ, તમાંરી સાથેના વિદેશીઓ, કઠિયારા તથા પખાલીઓ પણ છે.\n12 તમે બધા તમાંરા દેવ યહોવા આજે તમાંરી સાથે જે કરાર કરે છે તે સ્વીકારવાને તથા એના ભંગ બદલ થતી શિક્ષા માંથે ચઢાવવાને તૈયાર થયા છો.\n13 તમને અને તમાંરા પિતૃઓ ઇબ્રાહિમ, ઇસહાક અને યાકૂબને વચન આપ્યા પ્રમાંણે એ કરારથી યહોવા તમને આજે પોતાની પ્રજા બનાવે છે અને પોતે તમાંરા દેવ થાય છે.\n14 આ કરાર અને તેની શરતો દેવ માંત્ર તમાંરી સાથે,\n15 આજે તેમની સમક્ષ ઉભેલા આપણે સૌની સાથે અને આપણા વંશજો જે આજે અહીં હાજર નથી તેમની સાથે પણ તેઓ આ કરાર કરે છે.\n16 તમે મિસરમાં કેવી રીતે રહેતા હતા અને તે છોડીને કેવી રીતે દુશ્મનોના દેશોના શહેરમાં થઈને સુરક્ષાપૂર્વક આપણે યાત્રા કરી, તે બધું તમને યાદ છે.\n17 તમે તે લોકોના દેશની લાકડાની, પથ્થરની, ચાંદીની તેમ જ સોનાની ધૃણાજનક મૂર્તિઓ જોઈ છે.\n18 તેથી ખાતરી કરો કે તમાંરામાંથી કોઈ પણ વ્યકિત-પુરુષ, સ્ત્રી, કુટુંબ કે ઇસ્રાએલનું કોઈ કુળ-તમાંરા યહોવા દેવ તરફથી ભટકી જઈને બીજી પ્રજાઓના આ દેવોની પૂજા કરવા ન ઇચ્છે. ખાતરી કરો કે તમાંરામાં કોઇ કડવું અને ઝેરી છોડ જેવું તો નથી ને.\n19 “તમાંરામાં એવી કોઈ વ્યકિત ના હોવી જોઈએ, જે આજ્ઞાભંગની સજાનાં વચનો સાંભળ્યા છતાં તેને ગંભીરતાથી ન સ્વીકારે અને એવું વિચારે કે મન ફાવે તે રીતે ચાલીશ છતાં માંરું કશું અહિત નહિ થાય! કારણ, સૂકા ભેગું લીલું પણ બળી જશે.\n20 તો યહોવા તેને માંફ નહિ કરે, તેની સામે યહોવાનો ઉગ્ર રોષ ભભૂકી ઊઠશે અને આ ગ્રંથમાં લખેલી એકેએક સજા તેના પર ઊતરશે, અને યહોવા પૃથ્વી પરથી તેનું નામનિશાન ભૂસી દેશે.\n21 યહોવા ઇસ્રાએલના તમાંમ કુળસમૂહોમાંથી તેને જુદો પાડીને નિયમના ગ્રંથમાં લખેલા કરારમાંના બધા શ્રાપો અનુસાર તેના ઉપર વિનાશ ઉતારશે.\n22 “ભવિષ્યમાં તમાંરા વંશજો, તેમજ દૂર દેશથી આવનાર વિદેશીઓ પણ યહોવાએ તમાંરા અને તમાંરા દેશને આપેલા રોગો અને આફતો જોશે.\n23 સમગ્ર પ્રદેશમાં સર્વત્ર ગંધક અને મીઠાથી બધી ધરતી બળી ગઈ હશે, કશુંય વાવી શકાય કે ઊગાડી શકાય એવું રહ્યું નહિ હોય, યહોવાએ જયારે રોષે ભરાઈને સદોમ અને ગમોરાહને, આદમાંહને અને સબોઈમને ખેદાન-મેદાન કરી નાખ્યાં હતાં તેના જેવા હાલ તમાંરા થશે.\n29 “તમાંરા યહોવા દેવે તેમના તમાંમ રહસ્યો આપણી સમક્ષ પ્રગટ કર્યા નથી. પરંતુ તેણે આ નિયમ હંમેશાને માંટે આપણી અને આપણા વંશજોની સમક્ષ પ્રગટ કરી છે, જેથી આપણે નિયમના એકેએક વચનોનું પાલન કરીએ.


Concerned that his son is in jail, Shah Rukh-Gauri are constantly calling Arthur Road Jail to inquire about his health. | દીકરો જેલમાં હોવાથી ચિંતાતુર શાહરુખ-ગૌરી આર્થર રોડ જેલમાં સતત ફોન કરીને તબિયત અંગે પૂછી રહ્યા છે - Divya Bhaskar\nConcerned That His Son Is In Jail, Shah Rukh Gauri Are Constantly Calling Arthur Road Jail To Inquire About His Health.\nઆર્યન ખાન ડ્રગ્સ કેસ:દીકરો જેલમાં હોવાથી ચિંતાતુર શાહરુખ-ગૌરી આર્થર રોડ જેલમાં સતત ફોન કરીને તબિયત અંગે પૂછી રહ્યા છે\nશાહરુખ ખાનનો દીકરો આર્યનની NCB (નાર્કોટિક્સ કંટ્રોલ બ્યૂરો)એ ત્રીજી ઓક્ટોબરના રોજ ધરપકડ કરી હતી. આર્યનની ધરપકડ બાદથી જ શાહરુખ તથા ગોરી એકદમ ભાંગી પડ્યા છે. રિપોર્ટ્સ પ્રમાણે, શાહરુખ-ગૌરીને રાત્રે સરખી ઊંઘ પણ આવતી નથી. તેઓ દિવસમાં અનેક ફોન કરીને આર્યનની તબિયતની અપડેટ લઈ રહ્યા છે.\nશાહરુખ-ગૌરી સતત ટેન્શનમાં રહે છે\nકોર્ટે 13 ઓક્ટોબરે સુનાવણી કરવાનો આદેશ આપ્યો\nએકવાર જામીન અરજી ફગાવ્યા બાદ સતીશ માનશિંદેએ સેશન્સ કોર્ટમાં જામીન અરજી કરી હતી. અહીંયા 11 ઓક્ટોબરના રોજ સુનાવણી થઈ હતી. આ સમયે આર્યન તરફથી સીનિયર એડવોકેટ અમિત દેસાઈ હાજર રહ્યા હતા. ઉલ્લેખનીય છે કે 2002માં હિટ એન્ડ રન કેસમાં સલમાન ખાનને અમિત દેસાઈએ છોડાવ્યો હતો. સેશન્સ કોર્ટે 13 ઓક્ટોબરના રોજ સુનાવણી કરવાનો આદેશ આપ્યો હતો.\nઆર્યન ખાન હાલમાં આર્થર રોડ જેલમાં છે. આર્યનની તબિયત અંગે શાહરુખ તથા ગૌરી સતત આર્થર રોડ જેલમાં ફોન કરે છે. તેમને દીકરાની તબિયતની ઘણી જ ચિંતા છે. આર્યન ખાન હાલમાં આર્થર રોડ જેલની બેરક નંબર 1માં ક્વૉરન્ટિ છે. બેરકમાં માત્ર એક પંખો છે. આટલું જ નહીં અહીંયા આર્યન ખાને બ્લેન્કેટ પણ શૅર કરવો પડે છે. તેની સાથે અરબાઝ મર્ચન્ટ છે.\nજેલમાં જરૂરી સામાન મોકલાવ્યો હતો\nઆર્યન જ્યારે 8 ઓક્ટોબરે જેલમાં ગયો ત્યારે શાહરુખનો સ્ટાફ જરૂરિયાતનો સામાન તથા ટિફિન લઈને જેલમાં ગયો હતો. જોકે જેલ ઑથોરિટીએ તેમને અંદર આવવાની પરવાનગી આપી નહોતી. ઉલ્લેખનીય છે કે આ પહેલાં NCB કસ્ટડીમાં ગૌરી ખાન દીકરા માટે બર્ગર લઈને ગઈ હતી અને ત્યારે પણ NCBએ ના પાડી દીધી હતી.\nશૂટિંગ પણ અચોક્કસ સમય માટે બંધ કર્યું\nદીકરાની ધરપકડની અસર શાહરુખની પ્રોફેશનલ લાઇફ પર પણ પડી છે. શાહરુખ 'પઠાન'ના શૂટિંગ માટે સ્પેન જવાનો હતો. જોકે, તે પોસ્ટપોન કરી દેવામાં આવ્યું છે. એટલીનું શૂટિંગમાં પણ શાહરુખ ખાન જતો નથી. શાહરુખ ખાને છેલ્લી ઘડીએ અજય દેવગન સાથેની જાહેરાતનું શૂટિંગ કેન્સલ કરી નાખ્યું હતું.


કસ્ટોડિયલ ડેથ કેસમાં ત્રણ પોલીસ કર્મીઓની ધરપકડ\nનવસારી કસ્ટોડિયલ ડેથ પ્રકરણમાં પોલીસની કાર્યવાહી : ચીખલી પોલીસ બે આરોપીેને ચોરીના ગુનામાં પકડી લાવી હતી જેઓએ પોલીસ સ્ટેશનમાં જ આત્મહત્યા કરી હતી\nનવસારી , તા.૨૫ : દક્ષિણ ગુજરાત સહિત રાજ્યમાં બહુચર્ચિત બનેલા નવસારીનાં ચીખલી કસ્ટોડિયલ ડેથ પ્રકરણમાં નવસારી પોલીસે ત્રણ આરોપી પોલીસકર્મીઓની ધરપકડ કરી છે. ઉલ્લેખનીય છે કે, બે મહિના પહેલા કસ્ટોડિયલ ડેથ મામલે ફરિયાદ નોંધાઈ હતી. જે મામલે કાર્યવાહી કરતી નવસારી પોલીસે આરોપી અધિકારી સહિત ૩ની ધરપકડ કરીને આગળની કાર્યવાહી હાથ ધરી છે.\nચીખલી પોલીસે ૨૧ જુલાઈના રોજ ડાંગ જિલ્લાના વઘઇ તાલુકાના બે આરોપીઓને ચોરીના ગુનાને લઈને ચીખલી પોલીસ સ્ટેશનમાં પૂછપરછ કરાઈ હતી. જે અંતર્ગત ૧૯ વર્ષીય સુનિલ પવાર અને રવિ જાદવએ સવારના પાંચ વાગ્યાથી લઈને આઠ વાગ્યાના અરસામાં પોલીસ સ્ટેશનમાં જ આત્મહત્યા કરતાં ચીખલી પોલીસ સ્ટેશન સહિત સમગ્ર જિલ્લા પોલીસ દોડતી થઇ હતી.\nજો કે, હવે ઘટનાના બે મહિના બાદ આરોપી પોલીસકર્મીઓની ધરપકડ કરવામાં આવી છે. જેમાં નવસારી પોલીસે તત્કાલીન પોલીસ ઇન્સ્પેક્ટર અજીતસિંહ વાળા અને હેડ કોન્સ્ટેબલ શક્તિસિંહ ઝાલાને તેમના ઘરેથી બાતમીના આધારે ધરપકડ કરી છે. જ્યારે ગઈકાલ સાંજે ૭ વાગ્યે ત્રીજા આરોપી કોન્સ્ટેબલ રામજી ગયાપ્રસાદને પણ ડિટેન કરવામાં આવ્યો હતો.


Engineer Dropout Best Water Purifier Without Electricity\nથોડા કલાકોમાં જ હજારો લીટર પાણીને કરી દે છે પીવાલાયક ચોખ્ખું, વર્ષોથી આવા સસ્તા પોર્ટેબલ વોટર પ્યોરિફાયર બનાવે છે રાહુલ.\nપૂર, દુષ્કાળ કે વાવાઝોડા-તોફાનો ગમે તે રૂપમાં આફત આવે તે પોતાની સાથે વિનાશ લઈને આવે છે. આવી સ્થિતિમાં લોકોની સામે સૌથી મોટી સમસ્યા પીવાના શુદ્ધ પાણીની ઉભી થાય છે. વિનાશના માહોલમાં, બેક્ટેરિયા, રસાયણો, પ્રાણીઓની ગંદકી અને ઘણી અશુદ્ધિઓ પાણીને ગંદુ બનાવે છે.\nરોગો ફેલાવાનું જોખમ પણ વધી છે અને આ કોઈપણ સંકટને મોટું બનાવવા માટે પૂરતું છે. તેથી, આવી પરિસ્થિતિઓમાં, ડિઝાસ્ટર મેનેજમેન્ટનું પ્રથમ કાર્ય સ્વચ્છ પાણીની વ્યવસ્થા કરવાનું હોય છે.\nઆ કંપનીએ સમસ્યાનો કાયમી ઉકેલ આપ્યો\nજો કે, ઘણી એનજીઓ આપત્તિગ્રસ્ત લોકોને પેકેજ્ડ પીવાનું પાણી પૂરું પાડે છે. પરંતુ તે સમસ્યાનો કાયમી ઉકેલ નથી. ક્યારેક પાણી પુરવઠામાં દિવસો અને મહિનાઓ લાગે છે. બીજી તરફ પેકેજ્ડ વોટરમાંથી પ્લાસ્ટિક વેસ્ટની સમસ્યા ઉભી થાય છે.\nપુણે સ્થિત કંપની એક્વાપ્લસ વોટર પ્યુરિફાયર (પ્રાઇવેટ) લિમિટેડે આ વિશે વિચાર્યું અને સમસ્યાના ઉકેલ માટે તેના પગલાં લીધા. કંપની, છેલ્લા 17 વર્ષથી, અનોખા વોટર ફિલ્ટર્સનું ઉત્પાદન કરી રહી છે જે અફોર્ડેબલ છે અને કલાકોમાં હજારો લિટર પાણીને સાફ કરવાની ક્ષમતા પણ ધરાવે છે. તેને દેશના દૂરના વિસ્તારોમાં લઈ જવું અને ત્યાં ઈન્સ્ટોલ કરવું સરળ છે.\nકંપનીએ, તેની વૉટર પ્યૂરિફિકેશન સિસ્ટમ દ્વારા, 50 થી વધુ કુદરતી આફતોની સ્થિતિમાં તેની સેવાઓ પ્રદાન કરી ચુકી છે. હાલમાં તેઓએ એવું વોટર પ્યુરીફાયર બનાવ્યું છે, જે વીજળી વગર પણ કામ કરી શકે છે.\nઆકસ્મિક શરૂ કર્યો ધંધો\nકંપનીનો ક્યારેય આપત્તિ રાહત કામગીરીમાં સામેલ થવાનો ઈરાદો નહોતો. તેની શરૂઆત પણ એકદમ સરળ હતી. ધ બેટર ઈન્ડિયા સાથે વાત કરતા, કંપનીના સ્થાપક રાહુલ પાઠક કહે છે, “હું પુણેમાં એન્જિનિયરિંગ કરતો હતો. ત્યારે મને લાગ્યું કે અહીં તર્ક માટે કોઈ સ્થાન નથી. કેલ્ક્યુલેશન અને થિયરી બંને સાથે મળીને સમસ્યાનાં સમાધાનને વધારે જટિલ બનાવી રહ્યા હતા. મારી દૃષ્ટિએ સમાજને પ્રયોગોથી બહુ ફાયદો થવાનો નથી. તેના બદલે, તાર્કિક રીતે સમસ્યાનો સરળ ઉકેલ શોધી કાઢવામાં આવે તો વધુ સારું રહેશે.”\nદિલ અને દિમાગના ઝઘડા વચ્ચે, તેણે 1993માં તેનો અભ્યાસ અધવચ્ચે છોડી દીધો અને વોટર પ્યુરિફાયરનું માર્કેટિંગ કરવાનું નક્કી કર્યું. તેણે કહ્યું, “મને આ કરવાની પ્રેરણા મારા પિતાના બિઝનેસમાંથી મળી છે. તે સિરામિક ટેક્નોલોજીનો ઉપયોગ કરીને ફિલ્ટર બનાવીને વેચતા હતા. જો કે, 90ના દાયકામાં આવેલી મંદીએ તેમના વ્યવસાયને પણ અસર કરી હતી અને તેમની માર્કેટિંગ વ્યૂહરચના સફળ થઈ શકી ન હતી.”\nરાહુલના પિતાએ તેને તેની માર્કેટિંગ ટેકનિક સુધારવાનું સૂચન કર્યું અને આ રીતે રાહુલે વોટર ફિલ્ટર વેચવાના ધંધામાં પ્રવેશ કર્યો, પરંતુ આ તો માત્ર શરૂઆત હતી, તેનો અંત કંઈક અલગ જ હતો.\nશીખ્યો વોટર ફિલ્ટર બનાવવાનું કામ\n1994-95માં તેમણે કંપનીની સ્થાપના કરી અને પછી પોતે ફિલ્ટર બનાવવાનું શીખવાનું શરૂ કર્યું. તે જણાવે છે, “હું ઘરેલુ પાણીના ફિલ્ટરનું માર્કેટિંગ કરતો હતો. મેં આ વ્યવસાયને આગળ વધારવાનું નક્કી કર્યું. જોકે ઘણી કંપનીઓ તેના પર કામ કરી રહી હતી. પાણીના ફિલ્ટરમાં વપરાતા મેમ્બ્રેનનો ખ્યાલ પણ વધુ સામાન્ય બની રહ્યો હતો. હું સમજી ગયો કે જો મારે આ સ્પર્ધામાં ટકી રહેવું હોય તો મારે કેટલાક અલગ ઉત્પાદનો સાથે આવવું પડશે. પછી મેં મોબાઈલ વોટર ફિલ્ટર બનાવવાનું નક્કી કર્યું.”\nરાહુલ કહે છે, “વોટર ફિલ્ટરમાં વપરાતી મેમ્બ્રેન કાગળની પાતળી શીટ છે, જે પાણીને ચાર તબક્કામાં શુદ્ધ કરે છે – માઇક્રોફિલ્ટરેશન, અલ્ટ્રા-ફિલ્ટરેશન, નેનોફિલ્ટરેશન અને રિવર્સ ઓસ્મોસિસ. આ પ્રક્રિયા પાણીમાં હાજર તમામ પ્રકારના બેક્ટેરિયા, વાયરસ, જંતુઓ, ખારાશ, ખનિજો અને અશુદ્ધિઓને 99 ટકા સુધી સાફ કરે છે.”\nપહેલા આ મેમ્બ્રેન ચીનથી આયાત કરવામાં આવતી હતી, પરંતુ થોડા વર્ષો પછી રાહુલે તેને જાતે બનાવતા શીખી લીધું. તેમણે ‘ધ કાઉન્સિલ ઓફ સાયન્ટિફિક એન્ડ ઈન્ડસ્ટ્રિયલ રિસર્ચ (CSIR)’ના વૈજ્ઞાનિક સાથે મળીને એક મશીન પણ બનાવ્યું હતું. તેમનું આ ઉત્પાદન હવે સંપૂર્ણપણે સ્વદેશી હતું.\nજ્યારે રાહત કાર્યમાં પહેલીવાર નવી ટેકનોલોજીનો ઉપયોગ કરાયો\nરાહુલે બનાવેલા વોટર ફિલ્ટરનો ઉપયોગ કરવાની પહેલી તક 2005માં જમ્મુ-કાશ્મીરમાં આવેલા ભૂકંપ દરમિયાન મળી હતી. રાહુલ અને તેની ટીમ સંરક્ષણ અધિકારીઓની મદદ માટે ત્યાં પહોંચી હતી. તે કહે છે, “પોર્ટેબલ વોટર ફિલ્ટર એક નવો કોન્સેપ્ટ હતો. અમે તેને સેનાને દાન કરવાની ઓફર કરી હતી. સેનાએ તેની સ્થાપના ઉરી અને તંગધાર વિસ્તારોમાં રાહત શિબિરોમાં કરી હતી.”\nપહેલીવાર, જ્યારે તેમના આ અનોખા વોટર ફિલ્ટરનો ઉપયોગ આપત્તિ રાહત કામગીરીમાં કરવામાં આવ્યો હતો, ત્યારે તેણે વ્યાવસાયિક ઇજનેરોના ગ્રુપ, ‘રજિસ્ટર એન્જિનિયર્સ ફોર ડિઝાસ્ટર રિલિફ (REDR)’નું ધ્યાન પણ પોતાની તરફ ખેંચ્યું હતું. રાહુલ જણાવે છે, “તેમણે આપત્તિ માટે જરૂરી વસ્તુઓની યાદીમાં ફિલ્ટરને પણ સ્થાન આપ્યું હતું. પાછળથી વોટર સેનિટેશન હાઈજીન (WASH) માટે કામ કરતી આંતરરાષ્ટ્રીય સંસ્થા OXFAM ના કેટલાક નિષ્ણાતોએ પણ અમારો સંપર્ક કર્યો. તેઓએ અમને એક કલાકમાં 4,000 લિટર પાણીને શુદ્ધ કરી શકે તેવું ફિલ્ટર બનાવવાનું કહ્યું.”\nરાહુલ જણાવે છે, “અમારું મોબાઈલ વોટર ફિલ્ટર એટલું ઉપયોગી હતું કે તેનો ઉપયોગ પૂર પ્રભાવિત બિહારના દૂરના વિસ્તારોમાં પણ થતો હતો. ફિલ્ટરથી પ્રભાવિત થઈને, OXFAM એ ઓર્ડર આપવાનું શરૂ કર્યું અને અમે તેને યુકેમાં નિકાસ કરી.” રાહુલે કહ્યું કે કંપની ‘સ્ફિયર હેન્ડબુક’ અનુસાર વોટર ફિલ્ટરને મોડિફાઇ કરવા માટે નિષ્ણાતો સાથે મળીને કામ કર્યું હતુ. જો કે, ફિલ્ટરની પોર્ટેબિલિટીને અપગ્રેડ કરવા અને સુધારવાના તેમના પ્રયાસો ક્યારેય રોકાયા નથી.\nવીજળી વગર ચાલતુ વૉટર ફિલ્ટર\nરાહુલે કહ્યું, “વર્ષો સુધી નવી શોધ અને ટેક્નોલોજીના ઉપયોગ પછી, અમે એક સસ્તું, પોર્ટેબલ, ઓછી જાળવણી વાળું વોટર ફિલ્ટર બનાવવામાં સક્ષમ થયા છીએ. આ ફિલ્ટર દેશના છેવાડાના વિસ્તારોમાં સરળતાથી પહોંચાડી શકાય છે. તે વીજળી વિના પણ પાણીને સાફ કરી શકે છે. ફિલ્ટરમાં 0.01 માઇક્રોન મેમ્બ્રેન છે જે સંસાધનોની ઉપલબ્ધતાના આધારે ગુરુત્વાકર્ષણ, હેન્ડપંપ અથવા ઇંધણ સંચાલિત મોટરનો ઉપયોગ કરીને પાણીને સાફ કરે છે.\nતેમણે કહ્યુ, “વિવિધ શુદ્ધિકરણ કાર્યક્ષમતાવાળા આવા વોટર ફિલ્ટર્સના ચાર મોડલ છે. AP700CL મોડલ ઉત્તરાખંડમાં આવેલાં પૂર દરમિયાન વિકસાવવામાં આવ્યું હતું. પહાડી વિસ્તારોમાં તેને લઈ જવાનું સરળ હતું. તે ઘણી રાષ્ટ્રીય આફતોમાં ગેમ ચેન્જર સાબિત થયું છે. તેની ક્ષમતા દસ કલાકમાં 7,000 લિટર પાણીને શુદ્ધ કરવાની છે. ઉત્તરાખંડ, જમ્મુ, કેરળ, આસામ અને ચેન્નાઈમાં પૂર બાદ 1500 જગ્યાએ આ ફિલ્ટર લગાવવામાં આવ્યું હતું.”\nUNICEFના ઇમરજન્સી સ્પેશિયાલિસ્ટ સરબજીત સિંઘ સબોતા જણાવે છે, “લોકોને શુધ્ધ પાણી પૂરું પાડવા માટે વોટર ફિલ્ટર જરૂરી છે. તેના ઓછા વજનને કારણે તેઓ વહન કરવામાં પણ સરળ છે. તેઓ કટોકટીના સમયે કામમાં આવે છે. ઈમરજન્સીના કિસ્સામાં જ્યાં વીજળી ન હોય ત્યાં તેને હેન્ડપંપ દ્વારા ચલાવી શકાય છે.” યુનિસેફે કેરળ, મહારાષ્ટ્ર, પશ્ચિમ બંગાળ અને અન્ય રાજ્યોમાં પૂર અને ચક્રવાત દરમિયાન લગભગ 200 વોટર ફિલ્ટરનો ઉપયોગ કર્યો હતો.\nપરંપરાગત વોટર ફિલ્ટર કરતાં સસ્તું અને અફોર્ડેબલ\nઆ વોટર ફિલ્ટરની બીજી ખાસિયત છે અને તે છે તેનો ખર્ચ છે, જે બાકીના ફિલ્ટર કરતા ઘણી ઓછો છે. રાહુલ કહે છે, “ઈનોવેટિવ ફિલ્ટર્સનો ખર્ચ પરંપરાગત ફિલ્ટરની કિંમત કરતાં એક તૃતીયાંશ ઓછો છે. કંપની પોતાની ટેક્નોલોજીનો ઉપયોગ કરીને તેને ખૂબ જ ઓછા ખર્ચે બનાવે છે. અમે વધારે નફો કરવા નથી માંગતા. અમારો હેતુ જરૂરિયાતમંદોને મદદ કરવાનો છે.”\nઆ વોટર ફિલ્ટર નેપાળ, શ્રીલંકા, મોંગોલિયા, લાગોસ, ફીજી આઇલેન્ડ, બાંગ્લાદેશ, ન્યુઝીલેન્ડ, ઝિમ્બાબ્વે અને અન્ય ઘણા દેશોમાં ખૂબ જ ઉપયોગી સાબિત થયું છે. તેણે કુદરતી આફતો દરમિયાન આ દેશોમાં લાખો લોકોને શુદ્ધ પાણી પૂરું પાડવામાં મદદ કરી છે.\nપોતાના પડકારો શેર કરતા રાહુલ કહે છે, “ખરાબ રસ્તાઓવાળા દૂરના વિસ્તારોમાં પહોંચવું, જરૂરિયાતોને સમજવી અને કટોકટીની તીવ્રતાનો અંદાજ કાઢવો હંમેશા પડકાર રહ્યો છે. તદુપરાંત, સંસ્થા અને સ્થાનિક લોકો સાથે સહયોગ કરવો અને વહેલામાં વહેલી તકે તેમના સુધી પહોંચવું પણ સરળ નથી.”\nવિશ્વભરમાં બનાવવી છે ઓળખ\nરાહુલ કહે છે, “મને આ બિઝનેસનો કોઈ અનુભવ નહોતો, મારા માટે બધું નવું હતું. બેંકો અમને લોન આપવા માટે સંપૂર્ણ રીતે સહમત ન હતી. મારો વ્યવસાય કોઈ સ્ટાર્ટઅપ કે એપ નહોતો જે મૂડીવાદીઓને આકર્ષી શકે. તે પોતે જ એક મોટી સમસ્યા હતી.”\nતેમના મતે વોટર ફિલ્ટરને ડિઝાસ્ટર પ્રોટોકોલનો એક ભાગ બનાવવો જોઈએ. તે કહે છે, “દેશમાં ઘણી જગ્યાએ દર વર્ષે પૂર આવે છે. નુકસાન થવાની રાહ જોવાને બદલે, જો અગાઉથી તૈયારી કરવામાં આવે તો, તે સમયસર કટોકટીનો સામનો કરવામાં થોડી મદદ મળશે.”\nહાલ રાહુલની નજર વિશ્વ બજાર પર છે. તે ઈચ્છે છે કે ભારતીય ઉત્પાદનો વિશ્વની મોટા ભાગની આપત્તિ રાહત કામગીરી સુધી પહોંચે. રાહુલ પાઠકનો સંપર્ક કરવા અથવા કંપની વિશે વધુ માહિતી માટે અહીં ક્લિક (Rahul’s affordable water filter) કરો.\nઆ પણ વાંચો: ભજીયાવાળાએ બનાવ્યુ એવું મશીન, 10 મિનિટમાં બની જાય છે એક કિલો ભજીયા\nન ઈંટોની જરૂર પડી, ન તો પ્લાસ્ટરની, ફક્ત સાડા ચાર મહિના અને 34 લાખમાં તૈયાર થઈ ગયુ ઘર


સલામત રહે દોસ્તાના હમારા… | friendship in facebook - Abhiyaan\nઆજકાલ યુવાનો શાળાના દોસ્તોને સોશિયલ મીડિયા પર શોધી જૂની યાદો તાજી કરી રહ્યા છે.\n‘તેરે જેસા યાર કહાં, કહાં એસા યારાના.. યાદ કરેગી દુનિયા તેરા મેરા અફસાના…,’ મિત્રતાના એક-બે નહીં, પણ સેંકડો ગીતો લખાયાં છે, કારણ કે દરેકના જીવનમાં એક દોસ્ત તો હોય છે જ, પરંતુ આજની ભાગદોડભરી જિંદગીમાં દોસ્ત ક્યાંક ખોવાતા જાય છે. ત્યારે યુવાનોએ શાળાના દોસ્તો શોધવા માટે ફેસબુકનો સહારો લીધો છે. આજકાલ યુવાનો શાળાના દોસ્તોને સોશિયલ મીડિયા પર શોધી જૂની યાદો તાજી કરી રહ્યા છે.\n‘બને ચાહે દુશમન જમાના હમારા, સલામત રહે દોસ્તાના હમારા…,’ એક દોસ્તીનો જ સંબંધ એવો છે જે જીવન પર્યંત બદલાતો નથી. સાચી દોસ્તીમાં ક્યારેય ઓટ આવતી નથી. શાળામાં કાલી-ઘેલી ભાષા બોલતાં-બોલતાં ક્યારે દોસ્તી થઈ જાય છે તે ખબર જ નથી પડતી. આ જ દોસ્તી મોટા થતાં પાક્કી બની ગઈ હોય છે, પરંતુ એક દિવસ એવો આવે છે જ્યારે સ્કૂલના મિત્રો અલગ થઈ જાય છે. કોઈ કૉલેજ કરવા તો કોઈ કામ અર્થે એક શહેરમાંથી બીજા શહેરમાં ચાલ્યા જાય છે. તો વળી જીવનની ભાગદોડ અને જવાબદારીમાં દોસ્તીની યાદો તો હોય છે, પરંતુ દોસ્ત વિસરાઈ જાય છે. આવી જ દોસ્તી આજે સોશિયલ મીડિયાના માધ્યમથી એટલે કે ફેસબુક પર ફરી જીવંત થઈ રહી છે. શાળાના મિત્રોને શોધવા માટે યુવાનો હવે ફેસબુકનો સહારો લઈ રહ્યા છે.\nઆ અંગે કોશા રાજેશ્વરી કહે છે, ‘હું રાજસ્થાનની છું. ત્યાં જ શાળા, કૉલેજ કરી પરંતુ મારી ખાસ મિત્ર કિન્નરી મારાથી દૂર થઈ ગઈ. તેના પપ્પાને સરકારી નોકરી હતી. આઠ ધોરણ સુધી અમે સાથે જ અભ્યાસ કર્યો અને પછી તે કાયમ માટે ગુજરાત ચાલી ગઈ. શરૃઆતમાં તો અમે સંપર્કમાં હતાં, પરંતુ સમય જતા સંપર્ક ઓછો થતો ગયો. અમે બંને પહેલાં ભણવામાં અને લગ્ન પછી જવાબદારીઓમાં વ્યસ્ત થઈ ગયાં, પરંતુ જ્યારે પણ એકાંતમાં બેસું તો તે યાદ આવે. મારા જેમ તેને પણ મારી યાદ આવતી, પણ અમે સંપર્કમાં નહોતાં. એક દિવસે ફેસબુક પર ફ્રેન્ડ રિક્વેસ્ટ આવી અને જોયું તો તે મારી દોસ્ત કિન્નરી હતી. પછી તો અમે મળ્યાં અને જૂની વાતો વાગોળી. હવે તો પરિવાર સહિત એકબીજાના ઘરે જઈએ છીએ અને અનેક કાર્યક્રમો પણ બનાવીએ છીએ. થેન્ક્સ ટુ ફેસબુક કે જૂના મિત્રોને મળવાનું સરનામું મળી રહ્યું.’\nઆવા કેટલાય યુવાઓ છે, જે શાળા સમયે છૂટા પડ્યા હોય છે અને ફેસબુક મારફતે એક વાર ફરી ભેગા થાય છે. યુવાનોએે પોતાના જૂના મિત્રોને સર્ચ કરવાનું શરૃ કરી દીધું છે. શું ખબર, કોશાની જેમ જ તમને પણ જૂની મિત્રતા ફરી મળે, કારણ કે ‘દોસ્તાને દોસ્તાને જુદી છે દોસ્તી, હૃદયથી હૃદય મળે તો જ મજાની છે દોસ્તી.’\nફેમિલી ઝોનફેસબુકફ્રેન્ડશીપયુવાહેતલ રાવ.\nભગો સુખી કે જગો?


ચાણક્ય નીતિ: આવા લોકો પર સમજી-વિચારીને જ કરવો જોઇએ વિશ્વાસ, નહીંતર આવશે પસ્તાવવાનો વારો - GSTV\nLast Updated on February 21, 2021 by Bansari\nચાણક્યની ગણતરી ભારતના શ્રેષ્ઠ વિદ્વાનોમાં થાય છે. ચાણક્યનો સંબંધ વિશ્વ વિખ્યાત તક્ષશિલા વિશ્વવિદ્યાલય સાથે હતો. તે જ સમયે, તક્ષશિલા વિશ્વવિદ્યાલયની પ્રતિષ્ઠા દૂર દૂર સુધી ફેલાયેલી છે.ચાણક્ય તક્ષશિલા વિશ્વવિદ્યાલયના આચાર્ય હતા અને વિદ્યાર્થીઓને શિક્ષણ આપતા હતા. ચાણક્ય વિશે કહેવામાં આવે છે કે તેમને ઘણા વિષયોનું ઉંડું જ્ઞાન હતું. અર્થશાસ્ત્ર, સમાજશાસ્ત્ર, સૈન્ય શાસ્ત્ર, કૂટનીતિની સાથે ચાણક્ય પણ નૈતિક વિજ્ઞાન જેવા વિષયોના જાણકાર હતા. ચાણક્ય દ્વારા જણાવેલ વાતો વ્યક્તિને અંધકારથી પ્રકાશ તરફ લાવવાનું કામ કરે છે. તેથી જ આજે પણ તેમની વાતોની સુસંગતતા યથાવત્ છે. આજે પણ, મોટી સંખ્યામાં લોકો ચાણક્યની ચાણક્યની નીતિનો અભ્યાસ કરે છે અને જીવનમાં આવતી સમસ્યાઓનું નિરાકરણ શોધે છે.\nચાણક્ય નીતિ કહે છે કે વ્યક્તિના જીવનમાં એવા ઘણા પ્રસંગો આવે છે જ્યારે તેને વિશ્વાસ કરવામાં મુશ્કેલી આવે છે. કોને વિશ્વાસ કરવો અને કોનો નહીં તે વ્યક્તિ સમજી શકતો નથી. આ મૂંઝવણથી બચવા માટે ચાણક્યએ કેટલીક મહત્વપૂર્ણ વાતો જણાવી છે, તે યાદ રાખવી જોઈએ.\nહિંસક પ્રાણીઓ પર ક્યારેય વિશ્વાસ ન કરો\nચાણક્ય મુજબ લાંબા નખવાળા પ્રાણીઓને લઇને હંમેશા સતર્ક રહેવું જોઈએ. લાંબા નખવાળા પ્રાણીઓ હિંસક થવાની સંભાવના રહે છે. તેથી આ સહજતા સાથે વિશ્વાસ કરી શકાતો નથી. જો આવા પ્રાણીઓ હિંસક હોય તો ગંભીર નુકસાન પણ પહોંચાડે છે.\nનદીના પ્રવાહ અને ઉંડાણને કોઇ જાણી શકતુ નથી\nચાણક્યના જણાવ્યા મુજબ નદીના પ્રવાહ અને ઉંડાણને કોઈ જાણતું નથી. નદી પાર કરવા માટે કોઈએ આપેલી સલાહ પર ક્યારેય વિશ્વાસ ન કરવો જોઇએ. ચાણક્યના મતે નદીના પ્રવાહ અને તેની ઉંડાઈ વિશે કોઈના અંદાજ પર વિશ્વાસ કરી શકાતો નથી. આવી સ્થિતિમાં, આત્મ-મૂલ્યાંકન અને વિશ્લેષણ પણ કરવું જોઈએ તે પછી જ કોઈ પરિણામ પર પહોંચવું જોઈએ.\nશસ્ત્રો ધરાવતા વ્યક્તિથી રહો સાવચેત\nચાણક્ય અનુસાર શસ્ત્ર ધરાવતા વ્યક્તિથી સાવચેત અને સતર્ક રહેવું જ જોઇએ. આવા લોકો કેટલીકવાર ઉત્સાહમાં આવીને શસ્ત્રોનું પ્રદર્શન શરૂ કરી શકે છે, જેના કારણે કેટલીક વખત તેમને મુશ્કેલીઓનો સામનો કરવો પડી શકે છે. તેથી, આવા લોકોથી અંતર રાખવું વધુ સારું છે.\nહવે હવાઈ સફરમાં મળશે 100 વર્ષ જૂનું લજીજ વ્યંજન, એરલાઈન કંપનીએ શરૂ કરી આ નવી સર્વિસ\nરાજ્યના આ બે શહેરમાં થયું પક્ષો વચ્ચે ઘર્ષણ, કાર્યાલયમાં પણ થઈ તોડફોડ: ઉચ્ચ અધિકારીઓ સહિતનો કાફલો ઘટના સ્થળે